إل ريسيطاس

خوان خويا بورخا، تولد فـ5 أبريل 1956 ف سيڤيا ؤ مات فـ28 أبريل 2021 ف نفس لمدينة، كان فنان كوميدي ؤ ممتيل صبليوني معروف كتر بسميت إل ريسيطاس. خدا شعبية كبيرة ف 2015 بسباب بزاف د لميمز مبنية على لحوار لي دار ف يونيو 2007 ف لبرنامج د راطونيس كولوراوس معا خيسوس كينطيرو.

 حياتو 
تزاد خويا ف سيڤيا ف 5 أبريل 1956. كان عندو بزاف د لخدامي ف حياتو، من بينهم طياب ؤ لخويان د لخناشي د سيمة.

أول مرة بان ف تلفازة كان ف عام 2000، ف لبرنامج د خيسوس كينطيرو إل ڤاݣاموندو، فين دار حوارات على وضعيات مختالفة د لحياة مع شريكو "إل پييطو" ولا "إل كونياو"، ب طريقة كوميدية. ولا معروف ب ضحكة ديالو لي ب نبرة عالية مع تصفار (لي وصفها جورنال لݣارديان دايرا بحال "دلفين ب لعادة 20 ف نهار")،هادشي لي خلا يسميوه ب "إل ريسيطاس" ("سي ضحكة" ب داريجة). بان حتا ف لفيلم لي خرج ف 2005 طورينطي 3: إل پروطيكطور. ملي ولا معروف ف لعالام كامل جوايه 2015، ولا كيدير حتا عروض ل شركات خارج صبانيا، بحال متلان واحد لإشهار فينلاندي.

 ميمز د لحوار د راطونيس كولوراوس 
ف يونيو 2007، بان خويا ف لبرنامج د راطونيس كولوراوس معا خيسوس كينطيرو ؤ هضر على واحد لحادتة وقعات ملي كان خدام ف ريسطورا كيغسل لواني. لقيصة هي باش/بلي راه خلا شي مقالي د لپاييلا ف ليل ف لبحر باش يتغسلو راسهم، ؤ ملي رجع ف صباح باش ياخدهم، لقاهم داهم لما د لبحر مع لمد. ملي كان كيعاود لقيصة كان كيقطعها بزاف د لمرات ب ضحكة ديالو لمعلومة. تحط لڤيديو لأصلي ف يوتوب نهار 25 يونيو 2007، ؤتشاف كتر من مليون مرة قبل تمن سنين من ما بان لميمز. Note: The date value is the video upload date on YouTube.

ف مارس 2014، خداو لإخوان لمسلمين لقطات من لحوار باش يضحكو على رائيس لميصري عبدلفتاح سيسي. خرجو حتا نسخ اخرا كاتضحك، ؤ غالبا ما كاتكون على تيكنولوجيا ؤ لعاب. أكتر نسخ د لڤيديو تشافت د خويا مطرجمينو كانت د شي مصمم د لكارطة د روسوم نڤيديا جيفورص جي تي إكس، ؤ مصمم د تيم فورطريس 2، وموضاف د ڤالڤ كيناقش ضوطا 2، ؤ ممتيل د كانون كيناقش كاميرا C300، وموضاف د إكس بوكس لايڤ كيوصف نيضام د لمنصة، ولا مصور د سينيما كيوصف تصوير ب لكاميرا لحمرا.

ف مارس 2015،  خدا لميمز هتيمام كبر مورما تطلق لماك بوك د 2015، ؤ ترجم خويا لشي مصمم د لپروطوتيپ. شي شهورا مورما تحط، تشاف لڤيديو كتر من خمسة د لمليون مرة ف يوتوب. تقارن تأتير د لميمز ب نسخ لي كاتضحك د دراما لحربية د عام 2004 ضاونفول (طيحة)، فين بزاف د لمشاهد د  لفيلم تكتبات  ب نفس الطريقة د تحريف طرجمة.

تنشر ميمز أخور مشهور ف أبريل 2015 كيضحك على قضية سياسية ف سلوڤاكيا معروفة بسميت قضية ڤاهوستاف، فين ترجم خويا لممتيل لكوميدي سلوڤاكي لمعروف يانو ݣوردوليس. ف يونيو 2016، تخدمات لڤيديو باش ضحك على لقرار د لخروج د بريطانيا من تيحاد الأوروپي، فين بان إل ريسيطاس بلي كان موستشار د دايڤيد كاميرون ف تخطيط لحملة د لخروج د بريطانيا من تيحاد الأوروپي.

ف 2019، تزادت تصويرة تابتة مكبرة لوجه، بسميت KEKW، بحال تعبير د طرف تالت ف تويتش على فرانكرفايسزي. من أبريل 2021، كتر من 100000 قناة ف تويتش خدمات داك تعبير. ب كتر من 400 مليون ستيخدام ف شاط، مكلاسي تعبير ف لبلاصة لعاشرة بين تعبيرات د فرانكرفايسزي لي مستعملة بزاف.

 صحة ؤ لموت 
ف شتنبر 2020، دخل خويا ل صبيطار دي لا كاريداد ف سيڤيا، فين دار عملية على مشكلة ف لأوعية ديال دم ؤ ضطرو يحيدو ليه رجل.

قل من عام موراها، ف ضهور د 28 أبريل 2021، داو خويا من صبيطار دي لا كاريداد ل صبيطار لجاميعي بيرخين ديل روسيو، مورما تكفسات لوضعية ديالو. توفا مور ضهور د داك نهار بسباب مضاعفات د لمرض ف عمرو تقريبان 65 عام.

 أفلام 

 2005: طورينطي 3: إل پروطيكطور

 تلفازة 

 2000–2002: إل ڤاݣاموندو، كانال 2 أندالوسيا
 2002–2005: راطونيس كولوراوس، كانال سور طيليڤيزيون
 2006–2007: إل لوكو دي لا كولينا، لا1
 2007–2012: إل ݣاطوپاردو، كانال سور

 مصادر 

تصنيف:زيادة 1956
تصنيف:وفيات 2021
تصنيف:لممثيلين
تصنيف:مقالات فيها مصدر و 3000 بايت
تصنيف:سپانيا